钦定古今图书集成/明伦汇编/闺媛典/第041卷 > 魏谦家妻陈氏
## 钦定古今图书集成/明伦汇编/闺媛典/第041卷 > 魏谦家妻陈氏

按《广东通志》：“陈氏，名贞姑，揭阳人。永乐间适魏谦家
甫三载，其母弟诸生寄早卒，遗腹一孤甫周岁，而母
又没。族利孤产谋乳，母危之。陈觉，涕泣请辞归抚孤，
即出赀为魏更娶。捐陈遗租五十石，为翁姑祀田，孤
侄得成立。至长史陈学干渐大陈宗，今世祀姑为不
祧之祖。魏子孙亦感其义，并祀焉。”